OpenLLM-France/wikimedia huggingface dataset:
# Luci Celi Antípatre

Luci Celi Antípatre (llatí: Lucius Cælius Antipater) va ser un jurista romà i historiador del segle ii aC.
Pomponi el considera més un orador que un jurista i Ciceró, en canvi, apreciava més els seus coneixements com a jurista que com a orador o historiador. Era contemporani de Gai Grac, que va morir l'any 121 aC. L'orador Luci Licini Cras va ser deixeble seu.
Va ser el primer que va intentar donar a la història de Roma un estil literari propi, i convertir-la en alguna cosa més que un llistat d'esdeveniments, però el seu llenguatge era poc elegant i no gaire polida. Els seus escrits jurídics no s'han conservat. Va escriure també una història de la Segona Guerra Púnica i uns Annales (dels que potser la guerra púnica només era una part). Es diu que Hadrià va preferir a Antípatre com historiador que a Sal·lusti. Antípatre va seguir i imitar la Història que havia escrit en grec Silè de Calàtia, i els Origines de Cató. Titus Livi el cita amb una consideració respectuosa però es desentén de la seva autoritat.
No s'ha de confondre amb Celi Sabí, el jurista que esmenta el Digest de vegades només com a Celi.

## Referències

* ↑ [https://quod.lib.umich.edu/m/moa/acl3129.0001.001/217?page=root;rgn=full+text;size=100;view=image;q1=AntipaterSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 202. ]
# Salmacis (Cària)

* Aquest article tracta sobre l'antiga ciutat grega. Si cerqueu la nimfa, vegeu «Salmacis».
Salmacis (grec antic: Σαλμακίς) va ser una antiga ciutat grega de Cària que, almenys en un període de l'època clàssica, va tenir una certa autonomia política; després, però, esdevingué un districte d'Halicarnàs. També era el nom d'una font situada en aquest indret.
Estrabó només esmenta la font Salmacis, i diu que es trobava a Halicarnàs. Alguns creien que aquesta font tenia la propietat de convertir en efeminats els qui en bevien.
Vitruvi situa la font Salmacis a l'extrem occidental de la badia d'Halicarnàs, on hi havia un temple d'Afrodita i Hermes.
Segons Flavi Arrià, era una de les acròpolis de la ciutat d'Halicarnàs.
Salmacis apareix també en l'anomenada Inscripció de Ligdamis, que procedeix d'Halicarnàs, i es data de cap a 475-450 ae. El text n'és una llei, elaborada per una assemblea que incloïa representants d'Halicarnàs i Salmacis, i tractava sobre procediments per a possibles reclamacions de terres i habitatges, i s'hi esmenta l'existència de magistrats de Salmacis encarregats del registre de béns immobles (mnémones). D'aquesta inscripció s'ha deduït que Salmacis era un assentament veí, però separat físicament d'Halicarnàs, i hi conservava una autonomia política; probablement, però, estava en procés de sinecisme.
Una altra inscripció datada d'entre 425 i 350 ae es refereix a la venda de propietats de deutors insolvents per part dels santuaris d'Apol·lo, Atenea i Pàrtenos (potser Àrtemis) d'Halicarnàs. S'hi esmenten explícitament habitatges de Salmacis i una terra a prop, la qual cosa indueix a pensar que en l'època de la inscripció Salmacis continuava estant separada físicament d'Halicarnàs, però possiblement ja hauria estat absorbida políticament per aquesta última.
Mitjançant l'anàlisi d'aquestes dues inscripcions s'ha establert que Salmacis i Halicarnàs contenien una part de població grega i una altra part cària.
Des del descobriment del 1995 d'una inscripció gravada sobre el mur d'una estoa, datada de finals del segle II ae, en què s'esmenten tant la font com la nimfa Salmacis, es pot veure al promontori de Kaplan Kalesı.

## Referències

* ↑ Estrabón XIV,2,16.
* ↑ Vitruvi II,8,11.
* ↑ Arriano, Anábasis I,23,3.
* ↑ Adrià Piñol Villanueva, Halicarnaso i Salmacis. Història d'una comunitat greco-caria , en Faventia Supplementa 2. Contacte de poblacions i estrangeria al món grec antic, pàg.170,173,174,176.
* ↑ Adrià Piñol Villanueva pàg. 176, 177,180.
* ↑ Adrià Piñol Villanueva p.182.
* ↑ Adrià Piñol Villanueva p.181.
# Sant Antoni Abat del Pla

Sant Antoni Abat del Pla és una capella de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

És una capella d'una sola nau, amb portalada a sol ixent, construïda a base de murs de pedra amb morter. Presenta una portalada ubicada a l'est amb dovelles. Al migdia es pot apreciar una finestra perforada en un carreu en forma d'espitllera de regust preromànic. La coberta és a base de teules àrabs. La paret sud presenta els caràcters més arcaics que per la part interior de la construcció està reforçada per tres arcs. Aquesta construcció ha sofert diverses modificacions, però no seria gens d'estranyar que tingués antecedents romànics o més antics. En el moment de confeccionar aquesta fitxa un grup de veïns hi treballa en la seva consolidació. El conjunt i la part més conservada pot pertànyer cronològicament als segles XVI-XVII i posteriors, dintre d'un estil popular.

## Història

Les primeres dades estan documentades l'any 1508. L'any 1824 la capella va sofrir obres d'ampliació i es venerava a Sant Antoni Abat. En la visita pastoral de l'any 1845 es va disposar que es pintarien dues imatges de l'altar. Des del 1936 està abandonada.

## Referències

* 1 2 3 4 5 «Sant Antoni Abat del Pla». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Savannah Guthrie

Savannah Guthrie (Melbourne, 27 de desembre de 1971), de nom complet Savannah Clark Guthrie, és una periodista de televisió i advocada estatunidenca. És la presentadora principal del programa de notícies de la matinada Today del canal de televisió NBC, càrrec que ocupa d'ençà del mes de juliol de 2012.
La seva popularitat cresqué de manera notable als Estats Units, i internacionalment, quan entrevistà tenaçment el president Donald Trump el 15 d'octubre amb motiu de les propvinents eleccions presidencials dels Estats Units de 2020.
Guthrie aparegué a la llista de les "100 persones més influents del 2018" elaborada per la revista Time.

## Referències

* ↑ «For grateful NBC, Savannah Guthrie changes the subject» (en anglès americà). [Consulta: 19 octubre 2020].
* ↑ «Savannah Guthrie and Hoda Kotb: TIME's 100 Most Influential People» (en anglès americà). [Consulta: 22 setembre 2020].
# Santa Catalina (desambiguació)

«Santa Catalina» té aquests significats:
* Santa Catalina, barri de Palma (Mallorca)
* Santa Catalina (Ilocos Sud), municipi filipí de la província d'Ilocos Sud, a l'illa de Luzon
* Santa Catalina o Cimadevilla, barri de Gijón, Astúries
* Santa Catalina (Negros Oriental), municipi filipí de la província de Negros Oriental, a l'illa de Negros
* Santa Catalina (Jujuy),
* Castell de Santa Catalina,
* Illa Santa Catalina (Baixa Califòrnia Sud), illa del golf de Califòrnia, en l'estat de Baixa Califòrnia Sud (Mèxic)
* Illa Santa Catalina (Colòmbia) al Carib, que forma part de l'Arxipèlag de Sant Andrés, Providència i Santa Catalina en el nord-oest de Colòmbia
* Illa de Santa Catalina (Espanya), davant de la ciutat de Ceuta (Espanya)
# Debra Baptist-Estrada

Debra Baptist-Estrada és una funcionària del departament d'Immigració i Nacionalitat de Belize des del 1996. El 2015 va col·laborar amb soldats americans per ajudar a aturar el contraban de persones i fàrmacs als Estats Units i Europa. Va ser traslladada a la frontera del nord de Belize el 2016, i allà va aplicar les lleis d'immigració que durant molt de temps s'havien deixat d'executar. El 2016 va rebre el Premi Internacional Dona Coratge.

## Referències

* ↑ «Belizean Debra Baptist-Estrada receives International Women of Courage Award - The San Pedro Sun News». Sanpedrosun.com, 05-04-2016. [Consulta: 3 juliol 2016].
* 1 2 3 «Biographies of 2016 Award Winners». State.gov, 28-03-2016. [Consulta: 3 juliol 2016].
* ↑ «2016 Women of Courage Award Winners». Voanews.com, 29-03-2016. [Consulta: 3 juliol 2016].
* ↑ «US honors ‘International Women of Courage’ | Lifestyle | GMA News Online». Gmanetwork.com. [Consulta: 3 juliol 2016].
# Dolmàtovo

«Dolmàtovo» té aquests significats:
* Dolmàtovo (Briansk), localitat de l'óblast de Briansk, a Rússia
* Dolmàtovo (Tula), localitat de l'óblast de Tula, a Rússia
# Earth Orbit Rendezvous

Earth Orbit Rendezvous (EOR) (en català es podria traduir com a trobada de l'òrbita terrestre), és una possible metodologia per a la realització de vols d'anada i tornada d'humans cap a la Lluna, que impliquen la trobada orbital, i possiblement de combustible, els components d'un vehicle translunar en l'òrbita baixa terrestre. Es va considerar i finalment rebutjada en favor de la Lunar Orbit Rendezvous (LOR) per al Programa Apollo de la NASA, de les dècades de 1960 i 1970. Tres dècades més tard, estava previst per ser utilitzat per al Projecte Constellation, fins a la cancel·lació definitiva d'aquest programa a l'octubre de 2010 pel president dels Estats Units Barack Obama.

## Gemini and Agena target vehicle

L'Agena target vehicle es va utilitzar per provar la Trobada de l'Òrbita Terrestre (Earth Orbit Rendezvous) en el Programa Gemini de la NASA. Les Gemini 6 i Gemini 7 es van trobar en òrbita el 1965, però sense l'Agena. A continuació, la Gemini 8 va ser acoblada amb èxit el 16 de març de 1966 amb l'Agena.

## Apollo

La proposta EOR per a l'Apollo va consistir a utilitzar una sèrie de petits coets de la meitat de la mida d'una Saturn V per posar diferents components d'una nau espacial per anar a la Lluna en òrbita al voltant de la Terra, i després acoblar en òrbita. Els experiments del Projecte Gemini van implicar l'acoblament amb l'Agena target vehicle que va ser dissenyada en part per provar la viabilitat d'aquest programa.
Al final, la NASA va utilitzar la Lunar Orbit Rendezvous per al Programa Apollo: a Saturn V s'elevaria simultàniament tant el Mòdul de comandament Apollo i els mòduls lunars en l'òrbita baixa de la Terra, i després en la tercera etapa de la Saturn V s'elevaria de nou la (Injecció translunar) per enviar les dues naus espacials cap a la Lluna.

## Referències

* ↑ "LOW EARTH ORBIT RENDEZVOUS STRATEGY FOR LUNAR MISSIONS" http://www.informs-sim.org/wsc06papers/158.pdf
* ↑ "Lunar Orbit Rendezvous and the Apollo Program" http://www.nasa.gov/centers/langley/news/factsheets/Rendezvous.html Arxivat 2013-04-06 a Wayback Machine.
* ↑ Connolly, John F. (octubre de 2006). "Constellation Program Overview" Arxivat 2007-07-10 a Wayback Machine.
* ↑ Shayler, David. Gemini - Steps to the Moon (en anglès). Springer Science & Business Media, 2001, p. 155-156. ISBN 1852334053.
* ↑ «Chariots for Apollo: A History of Manned Lunar Spacecraft». NASA, 1979. Arxivat de l'original el 2004-11-18. [Consulta: 27 abril 2007].
# Der var engang

Der var engang (en danès Hi havia una vegada) és una pel·lícula danesa muda dirigida per Carl Theodor Dreyer, estrenada el 1922. Aquesta pel·lícula és l'adaptació cinematogràfica d'una obra de teatre de Holger Drachmann del 1885 basada en un conte de Hans Christian Andersen.

## Sinopsi

La princesa d'Il·líria, que ha dit no a tots els bons pretendents que li han proposat, comença a interessar-se per un rodamón que vaga pels voltants del castell, i que en realitat no és altre que el príncep de Dinamarca amb el seu amic, Kasper Røghat. El príncep atrau amb la seva joguina màgica, un carrau i un bullidor de coure, el premi són petons i una nit a la cambra de la princesa. Kasper Røghat s'assegura que el rei sigui notificat de l'"afer", i la princesa és llançada a la porta pel seu pare. Ha d'abandonar el seu país i establir-se amb el príncep a Dinamarca, el seu país. Com a pobra terrissaire, passarà per una sèrie de proves per desfer-se de la seva arrogància i superioritat, però a canvi revelarà els seus veritables sentiments pel seu futur marit. Com en tots els bons contes de fades, la història acaba naturalment amb un casament.

## Repartiment

* Clara Pontoppidan
* Svend Methling
* Peter Jerndorff
* Hakon Ahnfelt-Rønne
* Mohamed Archer
* Bodil Faber
* Wilhelmine Henriksen
* Lili Lani
* Henry Larsen
* Frederik Leth
* Schiøler Linck
* Gerda Madsen
* Lars Madsen
* Torben Meyer
* Karen Poulsen
* Musse Scheel
* Emilie Walbom
* Viggo Wiehe
* Zun Zimmermann

## Referències

* ↑ Der var engang al web del Dansk Film Institut
* ↑ The 2002 Restoration / Der var engang al web de Carl Theodor Dreyer
* ↑ Der var engang a filmcentralen.dk

## Enllaços externs

* Der var engang a YouTube
# Don Siegel

Donald Siegel (Chicago, 12 d'octubre de 1912 - Nipomo, Califòrnia, 20 d'abril de 1991) va ser un director i un productor de cinema estatunidenc. Apareix acreditat tant amb el seu nom sencer com amb l'abreviació Don Siegel.

## Biografia

Nascut a Chicago, es va graduar al Jesus College de Cambridge, a Anglaterra. Va començar a treballar a la Warner, on va arribar a esdevindre cap del departament d'edició, prenent part en nombrosos muntatges, entre ells l'obertura de Casablanca. El 1945 dirigeix dos curtmetratges, Hitler Lives? i A Star in the Night, tot guanyant l'Oscar. No només va treballar en cinema. Per a televisió va dirigir dos episodis de The Twilight Zone.
Durant els anys 60 va realitzar pel·lícules com ara Flaming Star (1960) amb Elvis Presley i Dolores del Rio, Hell Is for Heroes amb Steve McQueen o El codi dels assassins (1964) amb Lee Marvin. Ara bé, on va tindre més ressò va ser per la seua col·laboració amb Clint Eastwood, amb el qual va rodar clàssics com Harry el Brut, Two Mules for Sister Sara o The Beguiled, entre d'altres. Siegel, a més a més, va tindre una destacada influència en la posterior carrera d'Eastwood darrere les càmeres. Fins i tot, va fer un breu cameo en Play Misty For Me i en Invasion of the Body Snatchers (el remake de 1978 de la seva pròpia pel·lícula).

## Filmografia

Filmografia:
* Star in the Night (1945)
* The Verdict (1946)
* Night Unto Night (1947)
* The Big Steal (1949)
* Duel at Silver Creek (1952)
* Count the Hours (1953)
* L'aventura xinesa (China Venture) (1953)
* Riot in Cell Block 11 (1954)
* Private Hell 36 (1954)
* The Blue and Gold (1955)
* Invasion of the Body Snatchers (1956)
* Crime in the Streets (1956)
* Baby Face Nelson (1957)
* Spanish Affair (1957)
* Traficants d'armes (The Gun Runners) (1958)
* La identificació (The Lineup) (1958)
* Hound Dog Man (1959)
* Al caire de l'eternitat (Edge of Eternity) (1959)
* Flaming Star (1960)
* Hell Is for Heroes (1962)
* El codi dels assassins (1964)
* The Hanged Man (1964)
* Stranger on the Run (1967)
* Coogan's Bluff (1968)
* Brigada homicida (Madigan) (1968)
* Two Mules for Sister Sara (1970)
* El seductor (The Beguiled) (1971)
* Harry el Brut (Dirty Harry) (1971)
* La gran estafa (Charley Varrick) (1973)
* El molí negre (The Black Windmill) (1974)
* L'últim pistoler (The Shootist) (1976)
* Telèfon (Telefon) (1977)
* Escape from Alcatraz (1979)
* Rough Cut (1980)
* La noia del trampós (Jinxed!) (1981)

## Referències

* ↑ «Don Siegel, premis». Imdb.
* ↑ «biografia de Don Siegel». The New York Times.
* ↑ «biografia de Don Siegel». Imdb.
* ↑ «filmografia de Don Siegel». The New York Times.

## Enllaços externs

* An Academy Salute to Don Siegel, With Curtis Hanson and Clint Eastwood
# East Palo Alto

East Palo Alto és una població dels Estats Units a l'estat de Califòrnia. Segons el cens del 2000 tenia 30.506 habitants.

## Demografia

Segons el cens del 2000, East Palo Alto tenia 29.506 habitants, 6.976 habitatges, i 5.273 famílies. La densitat de població era de 4.467,6 habitants/km².
Dels 6.976 habitatges en un 47,3% hi vivien nens de menys de 18 anys, en un 48,2% hi vivien parelles casades, en un 19,8% dones solteres, i en un 24,4% no eren unitats familiars. En el 18,2% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,2 i el nombre mitjà de persones que vivien en cada família era de 4,64.
Per edats la població es repartia de la següent manera: un 35% tenia menys de 18 anys, un 13,4% entre 18 i 24, un 32,6% entre 25 i 44, un 14% de 45 a 60 i un 5,1% 65 anys o més.
L'edat mediana era de 26 anys. Per cada 100 dones de 18 o més anys hi havia 107,9 homes.
La renda mediana per habitatge era de 45.006 $ i la renda mediana per família de 44.342 $. Els homes tenien una renda mediana de 26.631 $ mentre que les dones 27.044 $. La renda per capita de la població era de 13.774 $. Entorn del 13,5% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Palo Alto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- East Palo Alto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Dia Mundial de la Neteja de Mans

L'Organització Panamericana de la Salut i l'Organització Mundial de la Salut conviden a celebrar el 15 d'octubre el Dia Mundial de la Neteja de Mans.
| « | Dia Mundial del Neteja de Mans 2015 "Aixecar la mà per a la higiene" El tema per al Dia Mundial del Rentat canvia cada any. En 2015 el tema és "aixecar la mà per a la higiene". Aquest tema està orientat a l'acció i es pot utilitzar particularment bé amb finalitats de promoció. L'acte d'aixecar la mà és un d'afiliació. Vostè pugues i ha d'identificar-se com un campió d'higiene pot ajudar a crear una forta norma social d'una bona higiene en una escola, comunitat o regió. Quan la gent aixeca la mà, sinó que també es poden explicar. En termes de Neteja de Mans, això és un recordatori que és possible que els governs d'explicar quantes persones es renten les mans i tenir accés a instal·lacions d'higiene en les instal·lacions d'habitatges, escoles i atenció mèdica. Els governs han de mesurar els indicadors d'higiene per saber on s'han de concentrar els recursos. Dia Mundial del Rentat és una bona oportunitat per demanar als governs per complir amb aquesta important funció. També podem aixecar la mà per cridar l'atenció sobre la necessitat de canvi, de les associacions de pares que crien una mà per demanar una millor política d'higiene escolar per a celebritats aixecar la mà per demanar als polítics per finançar els programes d'higiene. | » |
| — Global Handwashing |||

## Referències

* ↑ «Dia Mundial del Neteja de Mans». Organització Panamericana de la Salut

## Enllaços externs

* Lloc Oficial del Dia Mundial del Neteja de Mans
* Global Public-Private Partnership for Handwashing (PPPHW). en anglès
* Global Handwashing Day Resources en anglès
* WASH en escoles Arxivat 2015-05-22 a Wayback Machine. en anglès
# Dorothy Adams

Dorothy Adams (Hannah, Dakota del Nord, 8 de gener de 1900 - Los Angeles, California, 16 de març de 1988) va ser una actriu estatunidenca. Estava casada amb l'actor Byron Foulger des de 1921 fins a 1970. Era la mare de l'actriu de serials Rachel Ames.

## Filmografia parcial

* 1938 Broadway Musketeers com a Anna
* 1939 The Women com a Miss Atkinson
* 1939 Ninotchka com a Jacqueline
* 1940 The Fight for Life
* 1941 The Devil Commands
* 1941 The Shepherd of the Hills
* 1943 So Proudly We Hail! com a Tinent Irma Emerson
* 1944 Laura com a Bessie Clary
* 1945 Fallen Angel
* 1946 A Boy and His Dog
* 1946 Els millors anys de la nostra vida com a Mrs. Cameron
* 1941 Serenata nostàlgica
* 1950 Montana
* 1952 Carrie com a Mrs. Meebers
* 1956 Els Deu Manaments (The Ten Commandments) com a esclava hebrea
* 1956 Atracament perfecte (The Killing) com a Ruthie O'Reilly
* 1957 El tren de les 3:10 (3:10 to Yuma) com a Mrs. Potter
* 1958 Grans horitzons
* 1975 Peeper com a Mrs. Prendergast

## Enllaços externs

* Dorothy Adams a Aveleyman Arxivat 2011-07-07 a Wayback Machine.
# Disco Stu

Disco Stu és un personatge de la sèrie animada Els Simpson creada per Matt Groening. Stu és un aficionat a la música disco, es caracteritza per parlar sempre en tercera persona sobre si mateix. La seva veu en la versió original, la hi donava Phil Hartman, però després com els productors necessitaven un canvi en el personatge Phil no va poder modificar la seva veu com necessitaven i llavors Hank Azaria va prendre el seu lloc.

## Informació general

Disco Stu és un personatge secundari dintre de la trama d'Els Simpson, la seva primera aparició va ser a l'episodi Two Bad Neighbors de la temporada 7, quan la família Simpson estava venent coses del de garatge i Disco Stu anà a comprar. En aquest episodi Marge i Homer van anar a l'àtic a veure què podien vendre, Marge troba una vella jaqueta de Homer amb la inscripció Disco Stu, quan Marge va preguntar que era això Homer va dir En realitat vaig voler posar Disco Stud' però se'm va acabar l'espai, quan la hi intenten vendre a Disco Stu aquest contesta Disco Stu no anuncia. Posteriorment va seguir apareixent però sempre com personatge secundari de les escenes o fent petits monòlegs, tots en tercera persona.
A l'episodi How I Spent My Strummer Vacation de la temporada 14, l'hi veu per la televisió, per una càmera oculta en un taxi, sortint de la discoteca i parlant amb el taxista sobre que en realitat no li agrada la música (mentre deixa de parlar en tercera persona), diu que en realitat va a ballar només per a quedar bé i ser distint dels altres.
A l'episodi There's Something About Marrying de la temporada 16, es revela que Disco Stu va ser el quart espòs de Selma Bouvier.
Personatges d'Els Simpson :
# Eaton (Indiana)

Eaton és una població dels Estats Units a l'estat d'Indiana. Segons el cens del 2000 tenia 1.603 habitants.

## Demografia

Segons el cens del 2000, Eaton tenia 1.603 habitants, 619 habitatges, i 459 famílies. La densitat de població era de 552,6 habitants/km².
Dels 619 habitatges en un 40,2% hi vivien nens de menys de 18 anys, en un 57,2% hi vivien parelles casades, en un 11% dones solteres, i en un 25,7% no eren unitats familiars. En el 23,6% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3.
Per edats la població es repartia de la següent manera: un 30,6% tenia menys de 18 anys, un 7,7% entre 18 i 24, un 29,8% entre 25 i 44, un 19,8% de 45 a 60 i un 12% 65 anys o més.
L'edat mediana era de 33 anys. Per cada 100 dones de 18 o més anys hi havia 91,4 homes.
La renda mediana per habitatge era de 31.563$ i la renda mediana per família de 35.625$. Els homes tenien una renda mediana de 31.573$ mentre que les dones 20.645$. La renda per capita de la població era de 13.833$. Entorn del 9,5% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Eaton». American Fact Finder. Oficina del Cens dels Estats Units, 12-01-2010.
# Echimys vieirai

Echimys vieirai és una espècie de mamífer rosegador de la família de les rates espinoses. És endèmica del Brasil (estats de Pará i Amazones). Se sap molt poca cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie.
El seu nom específic, vieirai, és en honor de Carlos Octaviano da Cunha Vieira, conservador de la col·lecció de mamífers del Museu de Zoologia de la Universitat de São Paulo.

## Referències

* ↑ Percequillo, A.; Patton, J. Echimys vieirai. UICN 2008. Llista Vermella d'espècies amenaçades de la UICN, edició 2008, consultada el 18 febrer 2015.
* ↑ Iack-Ximenes, G. E.; De Vivo, M.; Percequillo, A. R. «A new species of Echimys Cuvier, 1809 (Rodentia, Echimyidae) from Brazil» (en anglès) p. 51-60, 2005.